XXVIII. CSALÁD. KAKUKFÉLÉK. 4f63 



A kakuk szaporítása módjáról s annak viszonyairól — daczára, hogy 

 e kérdésnek már egész külön irodalma támadt — még ma sem hullott 

 le teljesen a titokzatosság leple. Főbb vonásaiban ismerjük ugyan a 

 valóságot, de egyes körülmények, részletek még jó ideig fogják foglal- 

 koztatni a biológia munkásait. Nem lehet itt czélom — bármily csábító 

 is — ez érdekes, páratlanul álló kérdést kimerítően fejtegetni, hanem be 

 kell érnem avval, hogy az ezt illető vizsgálatok jelen eredményeit össze- 

 írezzem."^ 



A kakuk sohasem épít magának fészket** s mindig más madárfajok 

 fészkébe — leggyakrabban vörösbegy, ökörszem, kerti rozsdafark, poszá- 

 ták, nádi poszáták, barázdabillegető, ritkábban sármány, czinege, pinty- 

 félék, rigó, sőt gébics, harkály, pipis, fülemile fészkébe — rakja tojásait. 

 Eddig 119 féle madárfaj fészkében találtak kakuktojást. Hímkakuk sok- 

 kal több lévén, mint tojó, több mint valószínű, hogy eg>^-egy tojó külön- 

 böző hímekkel párzik. Legtöbb kakuktojó minden évben ugyanazon terü- 

 leten fészkelő madarak fészkeit keresi föl s majdnem mindig olyan 

 madárfaj fészkeibe rakja tojásait, aminő fajú saját nevelője volt; vagyis 

 ha pl. vörösbegy-fészekben nevelkedett, tojásait a jövőben mindig — 

 legföljebb szükség esetén nem — vörösbegy-fészkekbe rakja le. Egy-egy 

 kakuktojó rendesen egész életén át egyforma vagy alig eltérő tojásokat 

 tojik. A tojásrakás ideje megegyezik azon madárfajok költési idejével — 

 esetleg második költésének szakával — melyek fészkeibe tojásait rakni 

 szokta s többnyire május 3 — 4-én kezdődik, de körülbelül 40—57 

 napig tart. Ezen időszakon belül az első 5 — 7 tojást általában két 

 napi közökben s bizonyos pihenő után a további 4 — 5 tojást nagyobb 

 közökben szokta tojni ; helyileg ez módosulhat is, mert néha egjTiiásután 

 is tojik egy napi közökben s egy tojó tojásainak száma 20^22 darabot 

 is tehet. Nem áll tehát, a mit régebben gondoltak — sőt még Baldamus 

 is hitt — hogy a kakuk 6 — 8 napi időközben rakja tojásait s összesen 

 nem többet, mint 5 — 7 darabot. 



A kakuktojó úgy keresi meg jövendő fiókái mostoha szüleinek fész- 

 két, mint valami ügyes tojás- vag>^ fészekgyűjtő s gyakran küzdelmébe 

 kerül, míg az idegen fészekbe juttathatja tojásait; az efféle foglalások 



* Az érdeklődőket figyelmeztetem, hogy idevágólag behatóbb értesülést szerezhetnek a követ- 

 kező munkákból: Dr. E, Baldamus: Das Lében d. europ. Kuckucke (Berlin, 1892). — Dr. E. Rey : 

 Altes und neues aus dem Haushalte d. Kuckucks (Leipzig, 1882). — W. Capek : Beitráge zur Fort. 

 pflanzungsgeschichte d. Kuckucks. (Orn. Jahrb. 1896. VII. 2. füzet.) 



** Néhány év előtt Möller Adolf német ornithologus kakukfészek fölfedezésével lepte meg a 

 világot, A dolc^ természetesen nem bizonyult valónak, mert hibás megfigyelésen alapult. 



